Kamu bisa jelasin ke aku soal Taman Nasional Kahuzi-Biéga dalam bahasa bali?

Taman Nasional Kahuzi-Biéga inggih punika wawengkon saiban ring nampek kota Bukavu ring sisi kangin Républik Démokratik Kongo. Magenah ring nampek sisi kawan Danu Kivu miwah pawatesan Rwanda. Kaadegang ring warsa 1970 olih fotografér miwah konservasionis Bélgia Adrien Deschryver, taman puniki kaparinamain mawit kalih gunung marapi sané nénten aktip, Gunung Kahuzi miwah Gunung Biéga, sané wénten ring wates-wates nyané. Antuk jimbar , Kahuzi-Biega inggih punika silih tunggil [[taman nasional pinih ageng ring negara ipun. Magenah ring wawengkon pagunungan miwah dataran éndép, punika dados silih tunggil genah pasaiban untat saking spésiés langka gorila dataran éndép Kangin (Gorilla beringei graueri), kategori kaancem punah ring sor Lis Barak IUCN. Taman puniki katetapang dados Situs Tetamian Jagat UNESCO, sané kaadegang ring warsa 1980 antuk kaakéhan soroh hayati sané unik saking habitat wana sabeh tur gorila dataran éndép kangin nyané. Ring warsa 1997, punika ngarajing ring Lis Tetamian Jagat ring Madurgama krana nénten tegteg nyané politik ring wawengkon punika, ngarajing nyané pangungsi, tur munggah nyané éksploitasi satwa liar.